*RH/fond/JLS/JP(R):* **MINISTARSTVO ZNANOSTI I OBRAZOVANJA**

*Razdjel:* **080**

*Glava:* **43**

*Proračunski korisnik:* **SVEUČILIŠTE U ZAGREBU FAKULTET ORGANIZACIJE I INFORMATIKE, PAVLINSKA 2, VARAŽDIN**

*Razina:* **11**

*RKP:* **2063**

*Matični broj:* **03006107**

*OIB:* **02024882310**

*Šifarska oznaka:* **8542**

*IBAN:* **HR102360000110741225**

*Šifra grada:* **472 Varaždin**

*Šifra županije:* **5 Varaždinska**

**BILJEŠKE**

**za razdoblje od 1. siječnja do 31. prosinca 2023. godine**

**BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIMA**

*Šifra 6 PRIHODI POSLOVANJA*

* ukupni prihodi poslovanja povećani su u odnosu na isto razdoblje 2023. godine za 275.504,69 €. Do povećanja ukupnih prihoda došlo je zbog povećanih doznaka Ministarstva znanosti i obrazovanja te Sveučilišta i HRZZ za plaće i ostalih rashoda za zaposlene, zbog većeg iznosa uplata po pojedinim projektima te prihoda od obavljanja gospodarske djelatnosti

*Šifra 632 Pomoći od međunarodnih organizacija te institucija i tijela EU*

* do smanjenja prihoda za 64,2% odnosno 366.055,85 € dolazi zbog završetka velikog broja projekata, a većina sredstava uplaćena je na početku ili sredinom provedbe projekta

*Šifra 636 Pomoći proračunskim korisnicima iz proračuna koji im nije nadležan*

* smanjeni priljev sredstva budući da je tijekom 2023. godine obnova Vile Oršić ušla u završnu fazu, a najveći dio troškova je bio tijekom 2022. godine pa je stoga i priljev veći u 2022. godini za 29.045,66 €

*Šifra 638 Pomoći temeljem prijenosa EU sredstava*

* značajno povećanje uzrokovano novim EU projektom sa Regionalnim koordinatorom Sisak – Jurk Edih

*Šifra 6391 Tekući prijenosi između proračunskih korisnika istog proračuna*

* na povećanje prihoda u odnosu na prošlu 2022. godinu utjecalo je zapošljavanje doktoranda za kojeg Hrvatska zaklada za znanost doznačuje sredstva

*Šifra 6393 Tekući prijenosi između proračunskih korisnika istog proračuna temeljem prijenosa EU sredstava*

* značajno smanjenje od 46,3% zbog prestanka velikog broja projekata (jedni od značajnijih projekata koji su završili tijekom 2023. godine su e-Škole: Cjelovita informatizacija procesa poslovanja škola i nastavnih procesa u svrhu stvaranja digitalno zrelih škola za 21. stoljeće te Study4Career: Razvoj cjelovite podrške ranom razvoju karijera studenata Fakulteta organizacije i informatike)

*Šifra 6394 Kapitalni prijenosi između proračunskih korisnika istog proračuna temeljem prijenosa EU sredstava*

* primljena sredstva za projekt za nabavku opreme

*Šifra 652 Prihodi po posebnim propisima*

* školarine za preddiplomski sveučilišni redovni i izvanredni studij, redovni i izvanredni stručni studij te redovni i izvanredni diplomski studij, školarine za doktorski studij, upisnine, promocije i drugo

*Šifra 661 Prihodi od prodaje proizvoda i robe te pruženih usluga*

* evidentirani poslijediplomski specijalistički studij, školarine i upisnine za PPDMO, gospodarski projekti, izdavačka djelatnost, web shop, iznajmljivanje i drugi prihodi vlastite djelatnosti - povećanje je zabilježeno najvećim dijelom kod prihoda od gospodarske djelatnosti te prihodima od prodaje proizvoda i robe putem web prodaje

*Šifra 67 Prihodi iz nadležnog proračuna i od HZZO na temelju ugovornih obveza*

* povećanje prihoda iz proračuna zbog povećanja doznaka Ministarstva znanosti i obrazovanja te Sveučilišta za plaće, prijevoz i naknade, participacije školarina s uključenim sredstvima za materijalne rashode i drugo

*Šifra 3 RASHODI POSLOVANJA*

* ukupni rashodi poslovanja veći su u odnosu na isto razdoblje 2022. godine za 1.073.947,83 €. Do porasta ukupnih rashoda došlo je zbog povećanja troškova plaća, povećanja troškova službenih putovanja, povećanja rashoda za usluge (najviše isplate autorskih honorara i ugovora o djelu)

*Šifra 3112 Plaće u naravi*

* značajno povećanje u 2023. godini budući da se tek krajem 2022. krenulo sa obračunom plaće u naravi

*Šifra 3211 Službena putovanja*

* povećanje troškova zbog povećanog broja službenih putovanja (seminari, konferencije, projektni sastanci)

*Šifra 3213 Stručno usavršavanje zaposlenika*

* povećanje troškova zbog većeg broja odlazaka na seminare i konferencije

*Šifra 3223 Energija*

* smanjeni troškovi energije za 32,7% ponajviše zbog promjene stopa PDV na opskrbu plinom (sa 25% na 5%)

*Šifra 3225 Sitni inventar i auto gume*

* značajno povećanje zbog nabave sitnog inventara

*Šifra 3237 Intelektualne i osobne usluge*

* porast troškova za 62,7% zbog isplate većinom za vanjske suradnike za održavanje nastave i rad na gospodarskim projektima

*Šifra 3239 Ostale usluge*

* porast troškova većim dijelom zbog izdavanja 2 fakultetska udžbenika/knjige (trošak tiska, recenzije i slično), aktivnosti studentskog zbora i slično

*Šifra 353 Subvencije trgovačkim društvima, zadrugama, poljoprivrednicima i obrtnicima iz EU sredstava*

* smanjenje troškova za 97,3% zbog završetka projekta pa sukladno tome nema isplata subvencija partnerima na projektu

*Šifra 36 Pomoći dane u inozemstvo i unutar općeg proračuna*

* povećanje troškova temeljem prijenosa EU sredstava zbog povećanja aktivnosti na EU projektima odnosno pojave novih EU projekata i prijenosa sredstava projektnim partnerima

*Šifra 7 Prihodi od prodaje nefinancijske imovine*

* značajnije povećanje prihoda zbog prodaje službenog automobila

*Šifra 4 rashodi za nabavu nefinancijske imovine*

* smanjenje troškova zbog završetka radova/ulaganja na tuđoj imovini radi prava korištenja – obnova Vile Oršić. U odnosu na 2022. godinu nije bilo kupljenih novih službenih automobila, smanjena su ulaganja u uredsku i komunikacijsku opremu,i namještaj te je smanjena nabava zaliha (robe) za prodaju putem webshopa. Povećanje bilježi jedino ulaganje u opremu za održavanje i zaštitu.

**BILJEŠKE UZ BILANCU**

*Šifra B001 Imovina*

* ukupna imovina na dan 31.12.2022. iznosila je 53.655.271,28 kn odnosno primjenom fiksnog tečaja konverzije 1 € = 7,53450 kn dobije se iznos imovine od 7.121.278,29 €. Stanje imovine na 1.1.2023. iznosi 7.121.303,71 € što je povećanje od 25,42 €. Do razlika u stanju na dan 31.12.2022. i stanju na dan 1.1.2023. je došlo zbog usklađivanja razlika između analitičkih i sintetičkih evidencija koje su nastale preračunavanjem iznosa iz kuna u eure. Nefinancijska imovina povećana je za 25,28 €, dok je financijska imovina povećana za 0,14 €.
* ukupna imovina smanjena je u 2023. godini u odnosu na 2022. godinu za 2% odnosno 143.374,87 €

*Šifra B002 Nefinancijska imovina*

* u 2023. godini nefinancijska imovina Fakulteta veća je u odnosu na prethodnu 2022. godinu za 1,40% odnosno 76.685,26 €. Vrijednost imovine umanjena je za obračunati iznos amortizacije na kraju godine u iznosu od 218.263,20 € te za amortizaciju obračunatu prilikom otpisa u toku godine i otpisa po inventuri u iznosu od 5.257,52 €. Ukupno obračunata amortizacija nadoknađena je ulaganjem u novu opremu te ulaganjem u Vilu Oršić i obnovu krovišta na jednoj od zgrada Fakulteta

*Šifra 012 Nematerijalna imovina*

* povećanje nematerijalne imovine za 17,6% odnosno za 141.036,48 €. Povećanje je vezano uz završna ulaganja na obnovi Vile Oršić, na kontu 01241 ulaganja na tuđoj imovini radi prava korištenja

*Šifra 0231 Prijevozna sredstva u cestovnom prometu*

* do smanjenja od 13,4% odnosno 15.553,25 € dolazi zbog prodaje službenog automobila

*Šifra 0262 Ulaganja u računalne programe*

* do smanjenja od 13,7% dolazi zbog otpisa programa koji se više ne koristi

*Šifra 064 Roba za daljnju prodaju*

* radi se o knjigama za prodaju i promotivnim artiklima za web prodaju

*Šifra 1 Financijska imovina*

* financijska imovina Fakulteta smanjena je za 12,1% odnosno 220.060,13 €, a smanjenje se najviše odnosi na sredstva na računu kod tuzemnih banaka

*Šifra 1112 Novac na računu kod tuzemnih poslovnih banaka*

* smanjenje uglavnom zbog predfinanciranja projekata

*Šifra 123 Potraživanja od zaposlenih*

* evidentirano potraživanje za sufinanciranje troškova korištenja usluga zakupnina sportskih objekata

 *Šifra 124 Potraživanja za više plaćene poreze i doprinose*

* reobračunom plaće u prosincu 2023. godine, ukupan iznos obračunatog poreza i prireza nije bio dovoljan za potrebe povrata poreza i prireza stoga je isti isplaćen iz vlastitih sredstava Fakulteta

 *Šifra 129 Ostala potraživanja*

* tijekom tekuće godine refundirani samo dio potraživanja od HZZO za naknade bolovanja zaposlenicima (refundirano 5.590,75 €); povećanje i na kontu 12912 potraživanja za predujmove zbog više uplaćenih iznosa dobavljačima ili više isplaćenih sredstava zaposlenicima po putnim nalozima

*Šifra 1521 Dionice i udjeli u glavnici trgovačkih društava u javnom sektoru*

* radi se o iznosu udjela u "Tehnološkom parku" Varaždin

 *Šifra 16 Potraživanja za prihode poslovanja*

* porast od 24,60% koji se odnosi na potraživanja od studenata te potraživanja iz komercijalne djelatnosti

 *Šifra 165 Potraživanja za upravne i administrativne pristojbe, pristojbe po posebnim propisima i naknade*

* porast potraživanja za školarine na redovnom i izvanrednom preddiplomskom sveučilišnom i stručnom studiju, diplomskom te doktorskom studiju za 28,5%

 *Šifra 166 Potraživanja za prihode od prodaje proizvoda i robe te pruženih usluga*

* smanjenje potraživanja za školarine na specijalističkom poslijediplomskom studiju, studiju PPDMO, potraživanja za prihode izdavačke te komercijalne djelatnosti od 26,6%

 *Šifra 169 Ispravak vrijednosti potraživanja*

* zbog realnijeg prikaza imovine postoji obveza knjiženja 50% ispravka vrijednosti potraživanja starijih od 1 godine do 3 godine te 100% vrijednosti potraživanja starijih od 3 godine. Krajem 2023. godine otpisana su potraživanja starija od 5 godina dlukom dekanice u iznosu od 11.367,81 €

*Šifra B003 Obveze i vlastiti izvori*

* ukupne obveze i vlastiti izvori na dan 31.12.2022. iznosili su 53.655.271,28 kn odnosno primjenom fiksnog tečaja konverzije 1 € = 7,53450 kn dobije se iznos obveza i vlastitih izvora od 7.121.278,29 €. Stanje obveza i vlastitih izvora na 1.1.2023. iznosi 7.121.303,71 € što je povećanje od 25,42 €. Do razlika u stanju na dan 31.12.2022. i stanju na dan 1.1.2023. je došlo zbog usklađivanja razlika između analitičkih i sintetičkih evidencija koje su nastale preračunavanjem iznosa iz kuna u eure. Obveze su smanjene za 0,02 € dok su vlastiti izvori porasli za 25,44 €
* ukupne obveze i vlastiti izvori smanjeni su u 2023. godini u odnosu na 2022. godinu za 2% odnosno 143.374,87 €

*Šifra 2 Obveze*

* povećanje ukupnih obveza u 2023. godini u odnosu na 2022. godinu za 35,7% odnosno 141.791,68 €

*Šifra 231 Obveze za zaposlene*

* porast obveza za zaposlene za 28,1% odnosi se uglavnom na evidentirane plaće iz proračunskih sredstava za prosinac 2023. godine

*Šifra 239 Ostale tekuće obveze*

* značajan porast od 42.484,56 € odnosi se uglavnom na obvezu plaćanja PDV-a za prosinac 2023. godine koja dospijeva 31.01.2024. godine, a visoki iznos uzrokovan je značajnim uplatama po računima za komercijalnu djelatnost

*Šifra 9 Vlastiti izvori*

* smanjenje vlastitih izvora za 4,2% odnosno za 286.166,55 € uzrokovano je najvećim dijelom manjkom u tekućoj 2023. godini

*Šifra 996 Izvanbilančni zapisi*

* odnose se na komisijsku prodaju knjiga te sredstva Kase uzajamne pomoći

**BILJEŠKE UZ IZVJEŠTAJ O RASHODIMA PREMA FUNKCIJSKOJ KLASIFIKACIJI**

*Šifra 0942 Drugi stupanj visoke naobrazbe*

* prikazan je ukupan iznos rashoda razreda 3 i razreda 4 odnosno rashoda poslovanja i rashoda za nabavu nefinancijske imovine

**BILJEŠKE UZ IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA**

*Šifra P014 Potraživanja za prihode poslovanja*

* odlukom dekanice otpisana su nenaplativa potraživanja starija od 5 godina te potraživanja koja su greškom bila zadužena na studente (programska pogreška kod FOI PAY sustava za naplatu školarina)

*Šifra P018 Proizvedena dugotrajna imovina*

* u toku godine i prilikom inventure ustanovljeno je da određena oprema i namještaj više nemaju uporabnu vrijednost te ih treba rashodovati. Radi se o opremi i namještaju koji su zastarjeli ili neispravni. Za dio takve opreme nije do kraja izvršen otpis vrijednosti pa dolazi do smanjenja u obujmu imovine

**BILJEŠKE UZ OBVEZE**

*Šifra V001 Stanje obveza 1. siječnja*

* stanje obveza na dan 31.12.2022. iznosilo je 2.993.021,17 kn odnosno primjenom fiksnog tečaja konverzije 1 € = 7,53450 kn dobije se iznos obveza od 397.242,18 €. Stanje obveza na 1.1.2023. iznosi 397.242,15 €. Do razlika u stanju na dan 31.12.2022. i stanju na dan 1.1.2023. je došlo zbog usklađivanja razlika između analitičkih i sintetičkih evidencija koje su nastale preračunavanjem iznosa iz kuna u eure.

*Šifra V004 Podmirene obveze u izvještajnom razdoblju*

* podmireno je 7.180.558,99 € obveza od čega se 6.814.835,25 € odnosi na obveze za rashode poslovanja, a 277.073,63 € se odnosi na obveze za nabavu nefinancijske imovine

*Šifra V006 Stanje obveza na kraju izvještajnog razdoblja*

* na dan 31.12.2023. nepodmireno je 539.033,83 € obveza od kojih gotovo sve dospijevaju tek u 2024. godini

*Šifra V007 Stanje dospjelih obveza na kraju izvještajnog razdoblja*

* dospjelo je ukupno 8.944,75 € obveza te se navedeno odnosi uglavnom na obveze za povrat u proračun sredstava koja refundira HZZO

*Šifra V009 Stanje nedospjelih obveza na kraju izvještajnog razdoblja*

* na dan 31.12.2023. nedospjelo je ukupno 530.089,08 € obveza te se navedeno odnosi na obračunatu plaću i prijevoz na posao za prosinac 2023. godine te fakture dobavljača

**Popis ugovornih odnosa i slično koji uz ispunjenje određenih uvjeta mogu postati obveza ili imovina**

|  |  |  |  |  |  |  |  |
| --- | --- | --- | --- | --- | --- | --- | --- |
| RB. | Datum ugovora/ pristupnice | Instrument osiguranja | Iznos iz ugovora | Primatelj zadužnice | Namjena | Dokument | Rok važenja |
| 1. | 13.11.2019. | zadužnica solemnizirana | 19.112,08 | Zagrebačka banka d.d. | korištenje Business MasterCard kartica | ugovor | na neodređeno |
| 2. | 21.10.2021. | zadužnica solemnizirana | 13.272,28 | PBZ CARD d.o.o. | korištenje Visa Business Gold kartice | pristupnica | na neodređeno |

**Popis sudskih sporova u tijeku**

|  |  |  |  |  |  |  |  |
| --- | --- | --- | --- | --- | --- | --- | --- |
| RB. | Tuženik | Tužitelj | Sažeti opis prirode spora | Iznos glavnice | Procjena financijskog učinka | Procijenjeno vrijeme odljeva ili priljeva sredstava | Početak sudskog spora |
| - | - | - | - | - | - | - | - |

*Mjesto i datum:* Varaždin, 31. siječnja 2024. godine

*Osoba za kontaktiranje:* Matea Šoštarec, mag. oec.

*Telefon:* 042/390-807

 **DEKANICA:**

 prof. dr. sc. MARINA KLAČMER ČALOPA